./data/phi0914/phi00139/phi0914.phi00139.perseus-lat1.xml
Marcius quaestionibus suae regionis perfectis in  Ligures provinciam proficisci parabat, tribus milibus peditum Romanorum,       centum quinquaginta equitibus et quinque milibus Latini nominis peditum ducentis       equitibus in supplementum acceptis   eadem       provincia, idem numerus peditum equitumque et collegae decretus erat  exercitus       acceperunt, quos priore anno C Flaminius et M Aemilius consules habuerunt   duas praeterea       legiones novas ex senatus consulto scribere iussi sunt, et viginti milia peditum       sociis et nomini Latino imperarunt et equites octingentos, et tria milia peditum       Romanorum, ducentos equites   totum hunc       exercitum praeter legiones in supplementum Hispaniensis exercitus duci placebat        itaque consules, dum ipsi quaestionibus inpediebantur, T Maenium dilectui habendo praefecerunt         perfectis quaestionibus prior Q Marcius in Ligures Apuanos est profectus         dum penitus in abditos saltus, quae latebrae receptaculaque illis semper       fuerant, persequitur, in praeoccupatis angustiis loco iniquo est circumventus             quattuor milia militum amissa, et legionis       secundae signa tria, undecim vexilla socium Latini nominis in potestatem hostium       venerunt et arma multa, quae, quia inpedimento fugientibus per silvestres       semitas erant, passim iactabantur   prius       sequendi Ligures finem quam fugae Romani fecerunt   consul ubi primum ex hostium agro       evasit, ne, quantum deminutae copiae forent, adpareret, in locis  pacatis exercitum dimisit   non tamen       oblitterare famam rei male gestae potuit; nam saltus, unde eum Ligures       fugaverant, Marcius est adpellatus